b'\n_START_ARTICLE_\nSlovenska filharmonija\n_START_PARAGRAPH_\nSlovenska filharmonija je osrednja slovenska glasbena ustanova z bogato tradicijo v evropskem merilu iz Ljubljane. V sezoni 2001-2002 je praznovala 300 letnico svojega obstoja. Pod njenim okriljem delujeta Simfoni\xc4\x8dni orkester Slovenske filharmonije in Zbor  Slovenske filharmonije. Stavba Slovenske filharmonije stoji na Kongresnem trgu v Ljubljani in v njej filharmonija tudi deluje. Njena redna prizori\xc5\xa1\xc4\x8da so dvorana Marjana Kozine na Kongresnem trgu v Ljubljani in Gallusova dvorana v Cankarjevem domu na Trgu republike v Ljubljani._NEWLINE_Filharmoni\xc4\x8dna dru\xc5\xbeba je imela svoje prostore v stavbi De\xc5\xbeelnega gledali\xc5\xa1\xc4\x8da, ki je stalo na mestu dana\xc5\xa1nje Filharmonije. Na pol lesena gledali\xc5\xa1ka stavba z 800 sede\xc5\xbei je bila zgrajena leta 1765 na mestu nekdanje stanovske jahalnice in je bila uni\xc4\x8dena v po\xc5\xbearu leta 1885. Dve leti kasneje je bil razpisan nate\xc4\x8daj, do leta 1891 pa so postavili pala\xc4\x8do, ki jo je na\xc4\x8drtoval arhitekt Adolf Wagner.'